Document ID: 32005D0787

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 11ης Νοεμβρίου 2005 για τροποποίηση της απόφασης 97/569/ΕΚ ώστε να περιληφθεί μια εγκατάσταση της Νότιας Αφρικής στους προσωρινούς καταλόγους των εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές με βάση το κρέας [κοινοποιηθείσα υπό τον αριθμό Ε(2005) 4283] (Κείμενο που παρουσιάζει ενδιαφέρον για τον ΕΟΧ) (2005/787/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια (1), και ιδίως το άρθρο 2 παράγραφος 1 και 4, Εκτιμώντας τα ακόλουθα: (1) Με την απόφαση 97/569/ΕΚ της Επιτροπής (2) έχουν καταρτιστεί προσωρινοί πίνακες των εγκαταστάσεων τρίτων χωρών από τις οποίες τα κράτη μέλη επιτρέπεται να εισάγουν προϊόντα κρέατος. (2) Η Νότιος Αφρική γνωστοποίησε την επωνυμία μιας εγκατάστασης που παράγει προϊόντα κρέατος, για την οποία οι αρμόδιες αρχές βεβαιώνουν ότι συμμορφώνεται με τους κοινοτικούς κανόνες. (3) Συνεπώς, η εγκατάσταση αυτή πρέπει να συμπεριληφθεί στους καταλόγους που καταρτίσθηκαν με την απόφαση 97/569/ΕΚ. (4) Λόγω του ότι δεν έχουν ακόμα διεξαχθεί επιτόπιες επιθεωρήσεις της εν λόγω εγκατάστασης, οι εισαγωγές από αυτήν δεν πρέπει να είναι επιλέξιμες για μειωμένους φυσικούς ελέγχους δυνάμει της οδηγίας 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (3). (5) Η απόφαση 97/569/ΕΚ θα πρέπει, συνεπώς, να τροποποιηθεί ανάλογα. (6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα Ι της απόφασης 97/569/ΕΚ τροποποιείται σύμφωνα με το παράρτημα της παρούσας απόφασης. Άρθρο 2 Η παρούσα απόφαση εφαρμόζεται από τις 15 Νοεμβρίου 2005. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 11 Νοεμβρίου 2005.

Classification Labels:
1934
311
986
703
36
2394

Label Descriptions:
{"1934": "Πολιτική για την υγεία", "311": "ΥΓΕΙΑ", "986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 5424
2479
614
3156
2736

EuroVoc IDs (Expanded): 5424
2479
614
3156
2736

Dataset Source: meu

Split: train